CELEX: 62010TN0557
Language: el
Date: 2010-12-03 00:00:00
Title: Υπόθεση T-557/10: Προσφυγή της 3ης Δεκεμβρίου 2010 — H. Eich κατά ΓΕΕΑ — Arav (H.Eich)

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/56
            
         Προσφυγή της 3ης Δεκεμβρίου 2010 — H. Eich κατά ΓΕΕΑ — Arav (H.Eich)
   (Υπόθεση T-557/10)
   ()
   2011/C 30/98
   Γλώσσα του δικογράφου της προσφυγής: η ιταλική
   
      Διάδικοι
   
   
      Προσφεύγουσα: H. Eich Srl (Signa, Ιταλία) (εκπρόσωποι: D. Mainini, T. Rubin, A. Masetti Zannini de Concina, M. Bucarelli, G. Petrocchi, B. Passaretti, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Arav Holding Srl (Palma Campania, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του ΓΕΕΑ της 9ης Σεπτεμβρίου 2010,
            
         
               —
            
            
               να κρίνει ·έγκυρο το σήμα H. EICH, το οποίο αφορά η αίτηση καταχώρισης αριθ. 6.256.242,
            
         
               —
            
            
               να καταδικάσει το ΓΕΕΑ στο σύνολο των δικαστικών εξόδων, συμπεριλαμβανομένων των εξόδων των δύο βαθμών δικαιοδοσίας ενώπιον του ΓΕΕΑ.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «H. Eich» (αίτηση καταχώρισης αριθ. 6.256.242), για προϊόντα των κλάσεων 18 και 25.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η εταιρία Arav Holding Srl.
   
      Αντιταχθέν σήμα ή σημείο: Το εικονιστικό σήμα που περιέχει το λεκτικό στοιχείο «H-Silvian Heach» (το ιταλικό σήμα αριθ. 976 125 και το σήμα αριθ. 880 562, σύμφωνα με το Πρωτόκολλο σχετικά με τη Συμφωνία της Μαδρίτης, για τις χώρες Μπενελούξ, την Τσεχική Δημοκρατία, τη Γερμανία, την Ελλάδα, την Ισπανία, τη Γαλλία, την Ουγγαρία, την Αυστρία, την Πολωνία, την Πορτογαλία, τη Ρουμανία, το Ηνωμένο Βασίλειο), για προϊόντα των κλάσεων 18 και 25.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Ακύρωση της προσβαλλόμενης απόφασης και απόρριψη της αίτησης καταχώρισης.
   
      Λόγοι ακυρώσεως: Εσφαλμένη εφαρμογή και ερμηνεία του άρθρου 8, παράγραφος 1, στοιχείο β', του κανονισμού 207/2009, για το κοινοτικό σήμα (μη ύπαρξη κινδύνου σύγχυσης).